John Dobson, hoofafrigter van die Stormers, het gister in ’n verklaring gesê sy groep het reeds vanjaar gereeld in die Cape Town Stadium geoefen.
“Dis vir ons ’n voorreg om in ’n stadion van wêreld­gehalte te speel en te oefen. Die spelers is baie vertroud met die plek.
“Ons kan nie wag dat die fans hulle by ons nuwe tuiste kan aansluit sodat ons die stadion vol passievolle ondersteuners kan sien nie,” het hy gesê.
Dobson het besluit om sy jonger spelers ’n kans teen die besoekers van Bloemfontein te gee, sodat hulle kan wys waartoe hulle in staat is.
Dié 23-jarige het laas jaar in net een game vir die Streeptruie uitgedraf. Hy gaan dus sy debuut vir die Stormers maak.